Lietuvos Respublikos teisingumo ministerija

Lietuvos Respublikos Teisingumo ministerija – Lietuvos Respublikos Vyriausybės institucija, atsakinga už valstybės politikos įgyvendinimą ir koordinavimą nacionalinės teisinės sistemos plėtros, teisinių institucijų veiklos organizavimo, Lietuvos integravimosi į Europos Sąjungą įgyvendinimo, tarptautinių dvišalių teisinės pagalbos sutarčių projektų rengimo, prisijungimo prie daugiašalių tarptautinių sutarčių ir jų vykdymo užtikrinimo srityse. 

Vadovauja Ministro Pirmininko teikimu Lietuvos Respublikos Prezidento skiriamas teisingumo ministras.

Tikslai 
Svarbiausieji Teisingumo ministerijos uždaviniai yra:

 tirti Lietuvos Respublikos įstatymų leidybos problemas, dalyvauti kuriant šių įstatymų sistemą, pagal savo kompetenciją dalyvauti nacionalinės teisės harmonizavimo su Europos Sąjungos teisės aktais procese;
 rengti Lietuvos Respublikos įstatymų ir kitų teisės aktų projektus, teikti dėl jų juridines išvadas;
 sisteminti ir kodifikuoti Lietuvos Respublikos įstatymus ir Lietuvos Respublikos Vyriausybės nutarimus bei kitus teisės aktus;
 organizuoti teisėtyrą ir teisinę informatiką Lietuvos Respublikoje, kurti kompiuterines teisinės informacijos sistemas;
 užtikrinti apylinkių teismų ir jų hipotekos skyrių, apygardų teismų, Lietuvos apeliacinio teismo veiklą, laikantis įstatymo nustatytų teismų veiklos bei teisėjų ir teismų nepriklausomumo principų;
 įstatymo nustatyta tvarka prižiūrėti notariato veiklą;
 metodiškai vadovauti hipotekos registro tvarkymo įstaigoms;
 padėti plėtoti teisės mokslą, organizuoti mokslinių metodinių rekomendacijų praktinį taikymą;
 organizuoti ministerijos, apylinkių teismų ir jų hipotekos skyrių, apygardų teismų, Lietuvos apeliacinio teismo, ministerijos įsteigtų ar jai priskirtų įstaigų darbuotojų profesinį mokymą;
 siekti, kad būtų sudarytos deramos darbo sąlygos ministerijos, apylinkių, apygardų teismų ir Lietuvos apeliacinio teismo bei ministerijos įsteigtų ar jai priskirtų įstaigų darbuotojams.

Istorija 
1918 m. sudarius pirmąją Lietuvos Vyriausybę įsteigta ir Teisingumo ministerija. Ji pradėjo kurti laikinąją teismų sistemą ir organizuoti jų darbą: įvedė trijų pakopų teismus (taikos teisėjų, apygardų ir Vyriausiojo Tribunolo), karinius teismus, skyrė teisėjus. 1922 m. teismų sistema baigta kurti.

1990 m. kovo 17 d. suformuota nepriklausomos Lietuvos Respublikos Vyriausybė ir atkurta Teisingumo ministerija.

Dabartinė vadovybė 
Nuo 2020 m. gruodžio 11 d., teisingumo ministerijai vadovauja Ewelina Dobrowolska.

Viceministrai – Jurga Greičienė, Elanas Jablonskas, Gabija Grigaitė-Daugirdė, kancleris – Augustas Ručinskas.

Ministrai

Išnašos 

Lietuvos teisinės organizacijos

Teisingumo ministerijos
Lietuvos Respublikos teisingumo ministerija